Formaður Starfsgreinasambandsins segir sveitarfélögin ekki hafa staðið sig sem skyldi í styttingu vinnuvikunar. Sveitarfélögin setji starfsmönnum stólinn fyrir dyrnar með því að ræða ekki við þá um útfærslu vinnustyttingu.
Starfsgreinasambandið sendi frá sér ályktun í vikunni þar sem vinnubrögð sveitarfélaga við styttingu vinnuvikunar voru gagngrýnd. Formaður sambands íslenskra sveitarfélaga sagið í fréttum í gær að ályktunin væri sorgleg og að samið hafi verið um 13 mínútna styttingu á dag. Í kjarasamningum sé heimildaákvæði til frekari styttingar en samtöl þurfi að fara fram á milli yfirmanna og starfsmanna til umbóta útfærslunar. Björn Snæbjörnsson formaður Starfsgreinasambandsins segir að í leiðbeiningum frá sambandi íslenskra sveitarfélaga um vinnustyttinguna sé að finna ákvæði um hvernig eigi að stytta úr 40 vinnustundum í 36.
Ef það næst ekki samkomulag á vinnustöðunum þá skuli 13 mínúturnar koma frá seinustu áramótum. Það á að vera þannig að starfsfólk og yfirmenn komi sér saman um hvernig menn gera þetta en það sem gerist er það að sveitarfélögin, þau taka bara ákvöðun um það og skipa sínum yfirmönnum að það sé bara þessar 13 mínútur sem eru til umræðu og ekkert annað þannig að það er verið að segja að taka valdið af fólkinu á vinnustöðunum og yfirmönnunum sem áttu að koma sér saman um hvernig væri hægt að gera þetta.
Hann segir að almennt hafi stytting vinnuvikunar gengið áfallalaust meðal félaga í Starfsgreinasambandinu.
Að sumu leiti hefur þetta gengið þokkalega, en það er sérstaklega á þessum stöðum þar sem sveitarfélögin hafa tekið ráðin af öllu og skipað fólki að þetta sé ekkert annað sem er til umræðu en þessar 13 mínútur, þar er mikil óánægja. Sérstaklega hefur óánægjan verið í grunnskólum og leikskólum. Þessi uppstilling sveitarfélaganna er alls ekki það sem var samið um í seinustu kjarasamningum.
Formaður Starfsgreinasambandsins segir sveitarfélög sniðganga kjarasamninga með því að nýta ekki heimildaákvæði um styttingu vinnuvikunnar. 13 mínútna stytting á dag sé ekki eina útfærslan sem sé í boði. 